2.

Skirtingų transporto priemonių tipų apkrovos sąlygos: 2.1. M1 kategorijos transporto priemonės (1): 2.1.1. Artimosios šviesos žibintų šviesos spindulio kampas nustatomas šiomis apkrovos sąlygomis: 2.1.1.1. vienas asmuo vairuotojo vietoje; 2.1.1.2. vairuotojas ir vienas keleivis ant priekinės sėdynės, esančios toliausiai nuo vairuotojo; 2.1.1.3. vairuotojas, vienas keleivis ant priekinės sėdynės, esančios toliausiai nuo vairuotojo, visos toliausiai gale esančios sėdynės užimtos; 2.1.1.4. visos sėdynės užimtos; 2.1.1.5. visos sėdynės užimtos, bagažinėje tolygiai paskirstomas krovinys, kad galinę ašį veiktų leidžiama apkrova arba priekinę ašį, jei bagažinė yra priekyje. Jei transporto priemonėje bagažinė yra priekyje ir gale, papildoma apkrova turi būti tinkamai paskirstyta, kad ašis veiktų leidžiama apkrova. Tačiau, jei didžiausia leistina pakrautos transporto priemonės masė pasiekiama, kai viena iš ašių dar nėra reikiamai apkrauta, bagažinės (-ių) apkrova turi būti apribota iki skaičiaus, kuris leidžia pasiekti tą masę; 2.1.1.6. vairuotojas ir tolygiai paskirstyta bagažinės apkrova, kad būtų pasiekta tam tikros ašies leistina apkrova. Tačiau, jei didžiausia leistina pakrautos transporto priemonės masė pasiekiama, kai ašis dar nėra reikiamai apkrauta, bagažinės (-ių) apkrova turi būti apribota iki skaičiaus, kuris leidžia pasiekti tą masę. 2.1.2. Nustatant pirmiau aprašytas apkrovos sąlygas, turi būti atsižvelgiama į visus gamintojo nustatytus apkrovos apribojimus. 2.2. M2 ir M3 kategorijų transporto priemonės (1): Artimosios šviesos žibintų šviesos spindulio kampas nustatomas šiomis apkrovos sąlygomis: 2.2.1. transporto priemonė be krovinio ir vienas asmuo vairuotojo vietoje; 2.2.2. transporto priemonės yra pakrautos taip, kad kiekvieną ašį veiktų didžiausia techniškai leistina apkrova, arba būtų pasiekiama didžiausia leistina transporto priemonės masė proporcingai apkraunant priekinę ir galinę ašis iki jų didžiausios techniškai leistinos apkrovos; 2.3. N kategorijos transporto priemonės, turinčios paviršių kroviniui krauti: 2.3.1. Artimosios šviesos žibintų šviesos spindulio kampas nustatomas šiomis apkrovos sąlygomis: 2.3.1.1. transporto priemonė be krovinio ir vienas asmuo vairuotojo vietoje; 2.3.1.2. vairuotojas ir krovinys, paskirstytas taip, kad galinę ašį arba ašis veiktų didžiausia techniškai leistina apkrova arba didžiausia leistina transporto priemonės masė (priklausomai nuo to, kas įvyksta pirmiau), neviršijant priekinės ašies apkrovos, kuri apskaičiuojama sudedant nepakrautos transporto priemonės priekinės ašies apkrovą ir 25 % didžiausios leidžiamos priekinės ašies naudingosios apkrovos. Kai apkrovos platforma yra priekyje, visa tai taikoma priekinei ašiai. 2.4. N kategorijos transporto priemonės, neturinčios paviršiaus kroviniui krauti: 2.4.1. puspriekabių vilkikai: 2.4.1.1. nepakrauta transporto priemonė be sukabintuvą veikiančios apkrovos, vienas asmuo vairuotojo vietoje; 2.4.1.2. vienas asmuo vairuotojo vietoje; techniškai leidžiama sukabintuvo apkrova, sukabintuvui esant padėtyje, atitinkančioje didžiausią galinės ašies apkrovą. 2.4.2. Priekabų vilkikai: 2.4.2.1. transporto priemonė be krovinio ir vienas asmuo vairuotojo vietoje; 2.4.2.2. vienas asmuo vairuotojo vietoje, visos kitos kabinos vietos užimtos.